section_heading: Životopis
paragraph_text: Wilson je rođen u Birminghamu u SAD-u. Po svojoj autobiografiji Naturalist odrastao je u Washingonu i na selu u okolici mjesta Mobile, Alabama. Od mladih dana zanimao se za prirodoslovlje. Njegovi roditelji, Edward i Inez Wilson, razveli su se kad je imao sedam godina. Sa 16 godina, namjeravajući postati entomolog, počeo je skupljati muhe, ali zbog nestašice pribadača uzrokovane Drugim svjetskim ratom prešao je na skupljanje mrava.